In nomine sanctæ et individuæ trinitatis, Karolus gratia Dei rex. Si enim quod ad servorum Dei quietem, etc. Verum licet ecclesiastica atque pontificalis constitutio sua, imo et divina auctoritate firma esse prævideat, tamen non indecens atque incongrum judicavit, si nostra etiam regali auctoritate sua constitutio firma esse perpetuo sanciretur. Pariter eis concessimus licentiam, omni tempore, ex sese eligendi abbatem, sicut in memorato privilegio plenius continetur. Ac vero et villam videlicet Valliculas, ubi ipsum monasterium habetur fundatum, cum omnibus appenditiis et adjacentiis vel integritatibus; unde memorati cœnobii fratres, kartarum strumenta ab illustri femina superius memorata Hrotlaum, præ manibus habere videntur: et villam Caniacum cum suis appenditiis, villam Lauram cum suis integritatibus, et villam Fontaniculum cum suis territoriis, et Columbarium cum suis adjacentiis, et Janciacum cum suis integritatibus, atque Micariolum et Villamnovam, necnon et Metsonum seu Braciacum atque Visiacum, sive Stanacum, et villam Manescam, cum omnibus integritatibus supradictarum villarum rerumque, sicut a prædicto episcopo venerabili eis ordinabiliter concessum est, omni tempore, in stipendiis et usibus memorati cœnobii fratrum perpetuo præsenti hac nostra auctoritate denuo pleniter delegamus. Quæ sunt imprimis per diversa superius dicta loca mansa CXC. Simul etiam, sicut in sæpe-dicto privilegio continetur, licet eis, per exhortationem et ordinationem sui venerabilis archiepiscopi Aldrici, corpora quæ infra diœcesim sunt ex locis, ub non satis reverenter excoluntur, ad jam dictum monasterium deferre, videlicet ut majoris dignitatis atque religionis officio inibi quotidie celebrentur. Proinde hos nostræ auctoritatis imperiales apices erga sæpedictum monasterium fieri decrevimus, per quos decernentes præcipimus atque sancimus, ut sicut a memorato venerabili Aldrico archiepiscopo, etc. Signum KAROLI gloriosissimi regis. Data non. maii, anno XII, indict. I, regnante Karolo gloriosissimo rege. Actum in villa palatioque regio Carisiaco, in Dei nomine feliciter. Amen.